Title: 9. Rozhodnutia pri správe daní

Ukladať povinnosti alebo priznávať práva podľa Daňového poriadku alebo osobitného predpisu možno len rozhodnutím, ktoré musí byť doručené podľa Daňového poriadku, ak Daňový poriadok neustanovuje inak.

Rozhodnutie musí vychádzať zo stavu veci zisteného v daňovom konaní, musí obsahovať náležitosti ustanovené Daňovým poriadkom a musí byť vydané príslušným orgánom, ak Daňový poriadok alebo osobitný predpis neustanovuje inak.

Rozhodnutie musí v zásade obsahovať:
- označenie orgánu, ktorý rozhodnutie vydal
- číslo a dátum rozhodnutia
- meno, priezvisko, adresu trvalého pobytu fyzickej osoby, o ktorej právach a povinnostiach sa rozhodovalo, alebo obchodné meno a sídlo právnickej osoby, o ktorej právach a povinnostiach sa rozhodovalo, identifikačné číslo organizácie a identifikačné číslo daňového subjektu, ak mu bolo pridelené pri registrácii, alebo iný identifikátor pridelený správcom dane, ak fyzická osoba nemá povinnosť registrácie alebo nemá povinnosť evidencie podľa osobitného predpisu
- výrok, ktorý obsahuje údaje podľa § 63 ods. 3 písm. c) Daňového poriadku, rozhodnutie vo veci s uvedením ustanovenia právneho predpisu, podľa ktorého sa rozhodovalo, lehotu plnenia, ak sa ukladá povinnosť plniť, rozhodnutie o náhrade nákladov správy daní podľa § 12 Daňového poriadku, a ak ide o peňažné plnenie, aj sumu a číslo účtu, na ktorý má byť suma zaplatená
- poučenie o mieste, lehote a forme podania odvolania s upozornením na prípadné vylúčenie odkladného účinku
- vlastnoručný podpis oprávnenej osoby s uvedením jej mena, priezviska a funkcie a odtlačok úradnej pečiatky

Q: Ak sa rozhodnutie vyhotovuje v elektronickej podobe, neobsahuje vlastnoručný podpis a odtlačok úradnej pečiatky, ale sa:
A: autorizuje podľa osobitného predpisu

Q: Základná lehota [...] určovaná v rozhodnutí je [...] dní odo dňa [...] rozhodnutia, ak Daňový poriadok alebo osobitný predpis neustanovuje inak.
A: plnenia; 15; nadobudnutia právoplatnosti

Q: Rozhodnutie obsahuje odôvodnenie, ak:
A: Daňový poriadok neustanovuje inak

Q: Ak chýba v rozhodnutí poučenie o odvolaní alebo v rozhodnutí bolo nesprávne uvedené poučenie, že proti rozhodnutiu nemožno podať odvolanie, alebo ak bola skrátená lehota na podanie odvolania alebo nie je v poučení určená lehota vôbec, odvolanie možno podať do [...] po [...] rozhodnutia.
A: šiestich mesiacov; doručení

Q: Ak je v rozhodnutí určená na podanie odvolania lehota [...] ako v Daňovom poriadku, platí [...].
A: dlhšia; lehota uvedená v rozhodnutí

Q: Rozhodnutie o opravných prostriedkoch, ktorým sa navrhovateľovi [...], [...] obsahovať odôvodnenie.
A: vyhovuje v plnom rozsahu; nemusí

Q: Doručené rozhodnutie, proti ktorému nemožno podať odvolanie, je:
A: právoplatné

Rozhodnutie je vykonateľné, ak proti nemu nemožno podať odvolanie alebo ak odvolanie nemá odkladný účinok a ak zároveň uplynula lehota plnenia.

Q: Rozhodnutie je vydané dňom:
A: vykonania úkonu smerujúceho k jeho doručeniu

Q: Rozhodnutie, ktoré sa nedoručuje, je vydané dňom:
A: jeho podpísania oprávnenou osobou

Orgán, ktorý rozhodnutie vydal, opraví na podnet účastníka konania alebo z vlastného podnetu chyby v písaní, počítaní, chýbajúce formálne náležitosti a iné zrejmé nesprávnosti v rozhodnutí a upovedomí o tom oznámením účastníka konania.

Q: Nulitné rozhodnutie nemá právne účinky a hľadí sa naň, akoby:
A: nebolo vydané

Pri správe daní je nulitným rozhodnutím rozhodnutie,
- ktoré vydal orgán na to vecne nepríslušný; ak ide o správcu dane, ktorým je obec, za nulitné rozhodnutie sa považuje aj rozhodnutie, ktoré vydal správca dane na to miestne nepríslušný
- ktoré bolo vydané omylom inej osobe
- ktorým bola vyrubená daň po zániku práva vyrubiť daň
- ktoré nadväzuje na nulitné rozhodnutie

Q: Nulitu rozhodnutia posudzuje z vlastného podnetu alebo iného podnetu druhostupňový orgán, a to [...].
A: kedykoľvek

Orgán príslušný na rozhodnutie v daňovom konaní rozhodne bezodkladne, najneskôr však do ôsmich dní odo dňa začatia konania, ak to povaha vecí pripúšťa a je tak možné urobiť na základe dokladov predložených daňovým subjektom; inak rozhodne do 30 dní odo dňa začatia konania. V osobitne zložitých prípadoch orgán príslušný na rozhodnutie rozhodne do 60 dní.

Lehota na rozhodnutie je zachovaná, ak v posledný deň lehoty daňový subjekt prevezme rozhodnutie u správcu dane alebo ak správca dane odovzdá rozhodnutie na poštovú prepravu prostredníctvom pošty alebo poskytovateľa poštových služieb alebo ak odošle rozhodnutie elektronickými prostriedkami.